Hjullaster

miniatyr|Hjullaster med tømmerklo.
Hjullaster er en anleggsmaskin med hjul som brukes til lasting og planering av jord, grus og stein, samt arbeid som lasting av tømmer og trelast, rydding av snø osv. Hjullastere kan være utstyrt med et kraftig lasteapparat foran, på hvilket man kan koble ulike redskap som skuffe, pallegaffel, tømmerklo, skjær, snøfreser, kantklipper og kostemaskin m.m. Med unntak av noen små maskiner er moderne hjullastere rammestyrte, med motoren på den bakre og lasteapparatet på den fremre delen. 

 Historie 
De første hjullasterne hadde bakhjulsstyring, såkalte baklastere og det var ikke før på 1950-tallet at rammestyring ble innført. I 1953 kom Scoopmobile Model LD-5, produsert av Mixermobile Manufacturers i Portland i Oregon i USA, på markedet og var trolig den første maskinen som var utstyrt med hydraulisk rammestyring.Haddock, K., Advent of articulation , Construction Equipment, 2005.03.01

Hjullastere har gjerne høyere hastighet og er mer smidige enn bulldosere (med belter).

Se også
Gaffeltruck

 Referanser 

 Eksterne lenker 
 Hattrem , H., Verdens største hjullaster, VG Nett, 24/1-2009.

Kategori:Anleggsmaskiner
Kategori:Motorkjøretøyer